Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: laboratóriumok, a tanúsító és az ellenõrzõ szervezetek akkreditálásáról szóló 1995. évi XXIX. törvény
Paragraph Index: 772

c) biztonság szempontjából kiemelt fontosságú üzemeltetõi és karbantartói munkakörök. 10.002. Az adott létesítményre jellemzõ sajátosságok figyelembevételével a Biztonsági Jelentésben kell rögzíteni a jogosítványhoz kötött munkakörök tételes felsorolását, amelyet a késõbbiek során a Hatóság idõszakosan (legalább az idõszakos felülvizsgálat keretében) felülvizsgál. 10.003. Az Engedélyesnek – a létesítmény sajátosságait és a fejezetben leírtakat figyelembe vevõ – írásban kell szabályoznia a 10.2. és 10.4. alfejezetek szerinti vizsgákra (hatósági jogosító vizsga) bocsátás elõfeltételeit, a vizsgák témaköreit munkakörönként, a vizsgázók teljesítménye értékelésének módját, a vizsgabizottság összetételét, a vizsgák elõkészítésére, lebonyolítására vonatkozó eljárást és annak során betartandó követelményeket. A szabályozás a Hatóság engedélyével lép életbe. 10.2. A JOGOSÍTVÁNY MEGSZERZÉSE 10.004. A munkakör betöltésére feljogosító jogosítvány megadásának a feltétele, hogy a munkakört betöltõ fizikai, pszichológiai állapota, képzettségi szintje, az adott munkakör betöltéséhez szükséges elméleti és gyakorlati ismeretei, rátermettsége alkalmassá tegyék a munkakör szerinti feladatok elvégzésére. 10.005. A fizikai és pszichológiai alkalmasságot megfelelõ orvosi vizsgálat eredményeként kell megállapítani. 10.006. Az elméleti ismeretek szükséges szintjének meglétérõl írásbeli és szóbeli vizsga alapján kell meggyõzõdni. 10.007. A gyakorlati ismeretek szóbeli vizsga keretében kerülnek ellenõrzésre. A szóbeli vizsgán a Hatóság képviselõjének is jelen kell lennie. 10.008. Az ügyeletes mérnöki és a blokkvezénylõi munkakörök esetén a gyakorlati ismeretek megfelelõ voltát és a rátermettséget szimulátoron végzett gyakorlattal is igazolni kell. Az alkalmasság, a rátermettség bizonyítása során a jelöltnek igazolnia kell, hogy a beavatkozási jogosultsága keretében az alábbiaknak megfelelõen a biztonságot figyelemmel kísérõ és azt fenntartó képességgel rendelkezik, továbbá a normál üzemi folyamatok végzéséhez, illetve az üzemzavari és baleseti helyzetek elhárításához szükséges csoportmunkára képes:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes